Raamatu "Vana päeviku lehti" esimeses osas (lk. 352) kirjeldab H. S. Olcott fenomenaalset kirja kopeerimist, mis samuti kuulus H. P. B. võimete hulka: "... Staiton Moses kirjutas talle 5-leheküljelise üsna vaieldava või vähemalt kriitilise iseloomuga  kirja... Helena ütles, et me peaksime saama koopia ka sellest. Ja nii võtsin kirjutuslaua sahtlist viis sama suurt kirjapaberit ja ulatasin talle. Ta asetas need viie kirjatüki peale ja pani siis kõik minu ees oleva kirjutuslaua sahtlisse. Jätkasime vestlust veel mõne aja, kuni ta ütles, et arvab koopiad valmis olevat, vaadaku ma, kas on. Avasin sahtli, võtsin paberid ja märkasin, et igal minu antud poognale oli ilmunud jäljend poognaist, millega need koos olid olnud. Need olid nii sarnased originaaliga, et võis  arvata, et on täpsed koopiad. Olen nii arvanud kõik need 16 aastat, aga kui võtsin paberid uuesti välja, nägin, et asi päris nii just ei ole. Kirjutis oli küll peaaegu samasugune, kuid mitte päris. Pigem olid need kui kaks sama käekirjaga kirjutatud algupärast kirja. Kui H.P.B.-l oleks olnud, aga tal ei olnud, aega, kõik toimus täpselt nii nagu kirjeldasin."